ועדת הכלכלה, כנסת 17, פרוטוקול מספר 684, 2008-08-13 14:00

גלעד ארדן: אנחנו פותחים את ישיבת ועדת הכלכלה.

גלעד ארדן: על סדר היום: הצעה לסדר שהועברה אלינו ממליאת הכנסת, כאשר שם הנושא שהוגדר במליאה היה "הממשלה ממשיכה לעכב את הבניה בביתר עילית".

גלעד ארדן: יוזם ההצעה, שלא הפרה ממני ולא נעים לי להגיד את זה לפרוטוקול, אבל אני חושב שזה הדיון היחיד שהוועדה הזאת מקיימת להצעה לסדר שעברה אליה מהמליאה, מאז שאני היו"ר.

גלעד ארדן: אני לא יודע אם תיקח את זה לזכותך או לחובתי, אבל עקב העומס של החקיקה והתקנות, שנה ורבע, חוץ מחוקים תקנות ונושאים דחופים יזומים.

גלעד ארדן: .. לא, היו דברים שאוחדו יחד עם דיונים דחופים שאושרו על ידי נשיאות הכנסת, אבל הצעה רגילה – אתה יכול לרשום לך שזה המקרה היחיד.

דוד רותם: אבל גם צריך לציין לשבח את יו"ר הוועדה על כך שהוא יודע שדברים רציניים באמת, צריך לדון בהם בוועדה הזאת.

גלעד ארדן: זה נכון.

יעקב ליצמן: אז ראשית, תודה שהעלית את זה על סדר היום ואני מבין שזה לא קל, עכשיו יש פגרה וגם היו"ר פורש עוד מעט מהתפקיד - -

גלעד ארדן: עוד שעתיים.

גלעד ארדן: ..

יעקב ליצמן: - אגיד לך כמה דברים: אני רוצה להסביר לאדוני לגבי הפרוצדורה: סדר היום זאת הרי הפריבילגיה של היו"ר.

יעקב ליצמן: אתה יודע שאני יודע, פחות או יותר, את הדברים.

יעקב ליצמן: אז בדרך כלל היו"ר מכניס דברים קרובים לליבו, פוליטית או הנושאים שנוגעים לו.

יעקב ליצמן: נדמה לי - -

דוד רותם: רק בגלל שהוא החליט, זה נושא חשוב.

גלעד ארדן: למרות שאני גיליתי את הפריבילגיה הזאת רק בשבוע האחרון לכהונתי.

דוד רותם: חבר הכנסת ארדן היה ממלכתי כל הכהונה שלו והוא העלה את הנושאים לפי החשיבות ולכן, זה לא בגלל שזה קרוב לליבו אלא זה נושא חשוב.

גלעד ארדן: נכון.

יעקב ליצמן: אם אדוני שם לב, כתוב בראש הנושא:

יעקב ליצמן: 85 ימים - -

גלעד ארדן: זה כבר יותר...

יעקב ליצמן: לגבי נושא ביתר יש כמה דברים: 1.

יעקב ליצמן: אני אדבר פוליטיקה גם אבל ראשית אדבר עניינית: הציבור החרדי היום, אין לו דירות.

יעקב ליצמן: הוא הולך איפה שעדין יש מקום באזורים שהציבור שלו מתרכז.

יעקב ליצמן: הרי במקומות חילוניים אתם לא רוצים שנפלוש.

יעקב ליצמן: ..

גלעד ארדן: אנחנו רוצים, אתם לא רוצים.

יעקב ליצמן: לא בטוח.

יעקב ליצמן: אני אוכיח לך ותראה שאתה לא צודק.

יעקב ליצמן: לא רוצים אותנו, אבל זה לא הדיון כרגע.

יעקב ליצמן: הדירות שם, יש שטח אחד שבו אפשר לבנות 860 דירות, משהו כזה, אני לא יודע בדיוק את המספר ואתם תדייקו במספרים.

יעקב ליצמן: הממשלה כל הזמן עושה בעיות.

יעקב ליצמן: כנראה שהיתה הבטחה ממשלתית לממשלת ארה"ב שיקפיאו את כל הבניה בשטחים.

יעקב ליצמן: אבל איזה פלא, ממשלת ארה"ב לא מתנגדת.

יעקב ליצמן: ממשלת ארה"ב, לא מפריע לה - -

גלעד ארדן: אדוני הביא לנו מכתב ממשלת ארה"ב?

יעקב ליצמן: לא, עוד מעט, אם תשאל יפה את פקידי הממשלה והם יהיו הוגנים בתשובות שלהם, הם יגידו לך שבעצם כל הבעיה זה רק הממשלה.

יעקב ליצמן: אומר לכם ליצמן, ממקורות שלי, הבעיה היא לא ממשלת ארה"ב.

יעקב ליצמן: הם שאלו שאלות, קיבלו תשובות והכל בסדר.

יעקב ליצמן: מי שמפריע כאן זה כך: ראשית, אולמרט אומר שזאת בעיה.

יעקב ליצמן: אח"כ, הוא אומר שאחרי חצי שנה שר השיכון סוף סוף חתם.

יעקב ליצמן: אבל הדואר ממשרד השיכון למשרד הביטחון לא עובר מהר וגם שם צריך אישור.

יעקב ליצמן: שר הביטחון אמר: לא קיבלתי, אני לא יודע.

יעקב ליצמן: עד שהתחילו לעלות על שר הביטחון ועל שר השיכון, איך זה יכול להיות?

יעקב ליצמן: שר השיכון אמר:

יעקב ליצמן: אני שלחתי ואהוד ברק לא קיבל.

יעקב ליצמן: סוף סוף הישג קואליציוני, שר הביטחון גם קיבל.

יעקב ליצמן: אומר ראש הממשלה: אני מוכן, אבל שר הביטחון לא מוכן לחתום.

יעקב ליצמן: זה מונח על השולחן שלו כבר תקופה.

יעקב ליצמן: שר הביטחון, אחרי לחצים אדירים, הפלא ופלא – חותם.

יעקב ליצמן: אומר ראש הממשלה: לא קיבלתי את זה בחזרה.

יעקב ליצמן: הדואר לא עובד.

יעקב ליצמן: התחילו איומים, ותתפלא לשמוע שבין כל שלב לשלב ראש הממשלה הרים טלפון ואמר: מחר אני חותם.

יעקב ליצמן: הגשנו אי אמון, באותו יום בבוקר, טלפון מראש הממשלה והרב עובדיה שהנה, היום אני חותם על זה.

דוד רותם: זאת אומרת שהטלפונים עובדים, רק הדואר לא עובד.

יעקב ליצמן: סוף סוף שר הביטחון חתם.

יעקב ליצמן: הוא קיבל מראש הממשלה את המכתב והכל בסדר.

יעקב ליצמן: אז למה לעסוק בטלנסקי?

יעקב ליצמן: אין לו זמן.

יעקב ליצמן: אם לטלנסקי הוא נתן 3.5 שעות ביום שישי אז לקרוא מכתבים אין לו זמן.

יעקב ליצמן: בינתיים, כל הבדיחות האלה הן טובות אבל אנשים סובלים, המחסור בדירות מאמיר והבעיה הזאת משדרת שתי בעיות, ובזה אני מסיים: א.

יעקב ליצמן: זה משדר משהו לא טוב לעולם, כאילו יש שאלה על ביתר, וזה לא נכון.

יעקב ליצמן: אסור שיהיה הרושם הזה שיש חשש על ביתר.

יעקב ליצמן: זה לא נכון, ורק אנחנו יוצרים את החששות האלה.

יעקב ליצמן: עובדה שארה"ב לא אומרת כך ואין בעיה.

יעקב ליצמן: ב.

יעקב ליצמן: זה אומר כאילו שרוצים לצמצם את הציבור החרדי כי אחרת מה מפריע לך.

יעקב ליצמן: זה הנושא ואני חושב שצריכה לצאת מכאן החלטה חד משמעית לממשלה.

יעקב ליצמן: אז מה עשו?

יעקב ליצמן: שחררו בשבוע האחרון 317 דירות בביתר.

יעקב ליצמן: זה כלום, וגם אם ישחררו את כל ה-860 דירות שיש שם – גם זה כלום כי עומדים בתור לפחות פי 5.

יעקב ליצמן: אבל את כל הדירות האלה אין שום סיבה לא לשחרר.

גלעד ארדן: ש"ס דואגת לכל הציבור החרדי?

יעקב ליצמן: בקטע הזה כן, בדברים אחרים אני לא יודע.

יעקב ליצמן: קצבאות ילדים גם.

גלעד ארדן: כמה יש היום בביתר עילית?

יעקב ליצמן: ראש העיר יגיד לך.

מאיר רובינשטיין: יש לנו קרוב ל-6500 משפחות, קרוב ל-40,000 נפש והדירות שידבר עליהן הרב ליצמן, מכובדנו, הוא מדבר על כ-800 דירות שהיו אמורות להיות משווקות ב-2007.

מאיר רובינשטיין: כך שמ-2007 זהו חסר שאי אפשר להחזיר אותו כבר ואנחנו נרגיש את החסר הזה ב-2010, 2011, שאז יחסרו מאוד הדירות האלה לציבור החרדי, כי בביתר עילית קונים בכל שנה בין 600 ל-800 יחידות דיור, וזה עדין לא מספיק.

מאיר רובינשטיין: בנו עד עכשיו.

מאיר רובינשטיין: כך שהיום יש לנו 1009 יחידות דיור שהן בשלבים סופיים של ההכנה, ותכף המנכ"ל יתייחס לזה, וזה היה אמור להיות משווק השנה, ב-2008, לאחר שה-860 שהזכירו קודם, ולא נתייחס בדיוק למספרים אלא בגדול, במקרו, זה כבר היה אמור להיות משווק ב-2007.

מאיר רובינשטיין: כך שהיום אנחנו נמצאים במצב שאפשר לבכות על 2007 ולנסות להציל את 2008, שלא נצטרך לבכות ב-2009 גם על 2008.

גלעד ארדן: עוד דוברים?

גלעד ארדן: מנכ"ל משרד השיכון, בבקשה.

חיים פיאלקוב: 4 מספרים: יש שיווק באוויר של שני מכרזים בהיקף של 317 יחידות דיור.

חיים פיאלקוב: יש לנו מלאי תכנון - -

גלעד ארדן: מה זה באוויר, שכבר מוכרים?

חיים פיאלקוב: כן.

גלעד ארדן: מתי זה אמור - -

חיים פיאלקוב: יש סיור קבלנים בערך בעוד שבוע.

גלעד ארדן: זאת אומרת, שעד סוף ספטמבר יבחרו קבלנים?

דוד רותם: זה בניה למשתכן?

חיים פיאלקוב: יש פרויקט אחד שיהיה - -

יעקב ליצמן: אבל אדוני, תיקח בחשבון שעכשיו יבנו אותם, עד סוף השנה וזה אכלוס לפחות עוד שנתיים.

דוד רותם: הקבלן יבחר בסוף אוקטובר...

יעקב ליצמן: אז רק ב-2010, 2011 יהיו דירות.

גלעד ארדן: אז צריך להרחיב את ההיצע.

יעקב ליצמן: יש מה לעשות, כי בסביבות מוצאי שבת אנחנו אומרים "איש חסיד היה", שבנה בנין בתוך לילה.

אברהם מיכאלי: גלעד נוהג מנהג ספרדים אז הוא לא אומר את זה.

גלעד ארדן: אח שלי קיבל היתר לנהוג מנהג ספרד, הוא עובד עם הרב פינטו.

גלעד ארדן: ..

יעקב ליצמן: על פי ההלכה הולכים אחרי הבעל, אז למה הוא קיבל?

יעקב ליצמן: לא משנה.

גלעד ארדן: אז לא הבנתי מה אפשר לעשות?

יעקב ליצמן: יש הרבה דברים כמו לזרז את האישורים וכולי, אבל זה דיון אחר.

יעקב ליצמן: אני רוצה להגיע למצב שב-2011 נישאר עם אותן 317 דירות.

יעקב ליצמן: זה חורבן.

גלעד ארדן: מה מעבר לזה?

חיים פיאלקוב: יש לנו מלאי תכנון של כ-2000 יחידות דיור שאנחנו מקדמים, מזה יש מלאי זמין לשיווק כפוף לאישורים על פי החלטות ממשלה והנחיות ראש הממשלה - -

יעקב ליצמן: ושר הביטחון.

חיים פיאלקוב: יש מלאי זמין לשיווק של כ-560 יחידות דיור.

גלעד ארדן: רגע, 560 יחידות זה גם כפוף לאישור?

דוד רותם: כל מכרז כפוף לאישור שר הביטחון.

גלעד ארדן: זה בעקבות טליה ששון?

דוד רותם: מה פתאום, זה החלטת ממשלה.

יעקב ליצמן: זה כבר יהיה באישור של אובמה.

יעקב ליצמן: ..

חיים פיאלקוב: החלטת הממשלה שמתנה את אישור השיווק בחתימת שר הביטחון מממשלת נתניהו.

חיים פיאלקוב: אנחנו מעריכים שרמת הביקושים - -

דוד רותם: זאת טעות של דני נווה.

דוד רותם: אני אסביר לך את זה פעם.

דוד רותם: החלטה 150 של ממשלת נתניהו - -

חיים פיאלקוב: שמתנה את זה באישור שר הביטחון.

חיים פיאלקוב: בכל מקרה, אנחנו מעריכים - -

גלעד ארדן: אז יש 2000 דירות בשלבי תכנון.

גלעד ארדן: אז למה רק 500 בשלות לצאת לשיווק?

גלעד ארדן: 560?

דב גל: אנחנו מדקדקים עד הפרט האחרון, כולל שמאות שצריכה להיות עדכנית להיום.

דב גל: בטווח של עוד חודשיים אפשר אולי להכין את כל ה-2000 ואנחנו לא חושבים שזה הדבר הנכון.

יעקב ליצמן: למה?

גלעד ארדן: כי הם רוצים לקבל תמורה הולמת לטובת המדינה.

קריאות: לא, לא.

יעקב ליצמן: לפי הנתונים, אדוני המנכ"ל, ראש העיר אמר לפני דקה שאם תשחררו 2000 דירות זה ייחטף.

יעקב ליצמן: הוא אומר הפוך ממה שאתה אומר.

חיים פיאלקוב: אני לא סיימתי, אז אולי בסוף תבין.

חיים פיאלקוב: זה נכון שב-2007 לא שיווקנו.

חיים פיאלקוב: אנחנו מעריכים שרמת הביקושים בסדר גודל של כ-600 יחידות בשנה.

חיים פיאלקוב: אנחנו יודעים שבגלל היעדר שיווק יש שתי תופעות שמתרחשות: המחירים בביתר עולים וגם לחץ על ירושלים, שביתר זה סוג של שסתום וזה נותן את אותותיו גם בירושלים.

חיים פיאלקוב: כך שאם נקבל את האישורים - -

גלעד ארדן: כמה עולה היום דירה בביתר?

יעקב ליצמן: זה תלוי באיזו דקה.

דוד רותם: זה מחיר למשתכן.

דב גל: זה עולה 50% 60% יותר מהמחיר למשתכן...

גלעד ארדן: כמה עולה דירה?

יוסי כהן: דירת 4 חדשים בביתר במחיר למשתכן עולה בערך 550,000, 560,000 שקל.

יוסי כהן: כשאתה רוצה לקנות אותה ממישהו עכשיו, בשוק החופשי, אתה משלם בסביבות 700,000.

גלעד ארדן: בכמה משכירים את הדירות?

יוסי כהן: 2500 שקל.

יוסי כהן: התשואה לא טובה בביתר.

חיים פיאלקוב: יש ביקוש, והביקוש כרגע אינטנסיבי כיוון שב-2007 לא שיווקנו בכלל, ב-2006 וב-2005 ביחד שיווקנו בערך כ-550, שזה כמחצית ולכן, יש ביקוש מצטבר שנותן את אותותיו.

חיים פיאלקוב: אנחנו מתקדמים על פי ההנחיות של השר כדי שהפרויקטים יהיו מוכנים אם וכאשר יתקבלו האישורים הנדרשים.

גלעד ארדן: אז מי מעכב עכשיו את ה-560?

גלעד ארדן: ה-560 עוד לא קיבלו אישור של ראש הממשלה ושר הביטחון?

קריאות: נכון.

גלעד ארדן: הוגשה בקשה לראש הממשלה ושר הביטחון?

גלעד ארדן: צריך קודם אישור של שר הביטחון ורק אז מעבירים לראש הממשלה?

חיים פיאלקוב: פנינו לשני הגורמים.

גלעד ארדן: מתי הוגשו הבקשות לראש הממשלה ושר הביטחון?

יוסי סגל: ישנה בקשה של 294 יחידות דיור.

יוסי סגל: ישנה חטיבת קרקע שעליה מתוכננות להיבנות 294 יחידות דיור, שהיא - -

גלעד ארדן: זה לא כולל ה-217.

גלעד ארדן: אנחנו מדברים על ה-560.

יוסי סגל: לא.

יוסי סגל: זאת הכמות האחרונה שהעליתי לראש המינהל האזרחי, 294 יחידות דיור שאמורות לקבל את אישור שר הביטחון.

דוד רותם: מתי העלית?

יוסי סגל: עכשיו, לאחרונה, לפני שבוע.

לאה ורון: מתוך אותן 560 שהן מתוך אותן 2000?

גלעד ארדן: ה-560 כבר הסתיימו לגביהן כל ההליכים ומתוכן רק 294 העלית לראש המינהל לפני שבוע.

יוסי סגל: נכון, והוא מעביר את זה לשר הביטחון לאישור.

דוד רותם: זאת פעם ראשונה שהעליתם את זה אליו או פעם חמישית?

עדנה פארדו: כל בקשה שמגיעה אלינו מטופלת.

גלעד ארדן: אז ה-294 האלה כבר הגיעו אליכם?

עדנה פארדו: אם הוא העלה את זה לפני שבוע, אני מניחה שהמינהל מעבד את זה כי ראש המינהל צריך להעלות את זה עם תכנית, מפה ועיבוד של החומר.

גלעד ארדן: בהנחה שמבחינה תכנונית הכל בסדר, יש היום הוראה על לא לאשר בניה בביתר עלית משיקולים מדיניים, פוליטיים בין-לאומיים?

מאיר רובינשטיין: את זה אנחנו מודדים על פי כמות השיווקים ואין לנו הנחיה לא לשווק.

גלעד ארדן: לא לכם.

גלעד ארדן: האם יש איזה שהוא חסם בלשכת שר הביטחון בנושא הזה היום?

דוד רותם: עדנה, את לא יודעת על הנחיה כזאת.

עדנה פארדו: אני אתייחס להיבט המקצועי ולא אתייחס להיבט שאני לא אמונה עליו.

עדנה פארדו: כל בקשה שמגיעה, לנו אין הנחיה לא לאשר.

עדנה פארדו: יודע זאת גם ראש העיר, אנחנו עובדים אתו בשיתוף פעולה מלא, כולל סיורים בשטח, והבקשות מעובדות ומגיעות לשר הביטחון.

עדנה פארדו: לפני חודש אושרו 286 יחידות דיור ובמהלך של החודשיים האחרונים אושרו עוד 60 יחידות.

מאיר רובינשטיין: אם זה היה תלוי רק בך היינו מתגוררים כבר בדירות האלה.

יוסי סגל: בשבוע האחרון אמורות להתפרסם עוד 32 יחידות דיור של "בנה ביתך".

דוד רותם: הו, ברוך השם.

גלעד ארדן: ואיפה הן נספרות?

דוד רותם: זה כבר תקוע 6 שנים.

דוד רותם: התכנון מושלם, יש הכל.

דוד רותם: זה פשוט רשעות לשמה.

דוד רותם: ..

יעקב ליצמן: אנחנו שומעים כאן את כל המספרים וכמה זמן צריכים לאשר את הדירות.

יעקב ליצמן: שים לב כמה שנים, אדוני היושב ראש.

יעקב ליצמן: לכן, אני דוחה בשתי ידיים את מה שטענו נציגי משרד השיכון כרגע, שלא רוצים לשווק את זה מבחינה מסחרית או כל סיבה אחרת.

יעקב ליצמן: גם אם יתחילו עכשיו את כל השיווקים אני מפחד שייקח הרבה זמן עד שיקבלו את האישור הסופי.

יעקב ליצמן: אז למה לא לעשות את זה מיד עכשיו, שלא יבואו אחר כך בטענות שזה לוקח זמן?

יעקב ליצמן: לכן, אני חושב שזה לא טיעון ולא צריך לקבל את הענין הזה.

יעקב ליצמן: כמו כן, אני אומר שוב: עם כל הכבוד למשרד הביטחון, ואני מכבד את מה שהיא אומרת כאן, את הפינג-פונג הזה הבנו כבר.

יעקב ליצמן: אני רוצה להגיד לראש העיר שלגבי הדירות האלה, 317 שאושרו היום, זה כבר מלפני 2007.

יעקב ליצמן: ב-2007 הן היו צריכות לעלות בשטח אבל זה מונח אצלכם אני לא רוצה להגיד כמה שנים קודם.

יעקב ליצמן: תראה כמה שנים לוקח לבצע את הדירות האלה.

יעקב ליצמן: אם לא יתחילו היום, לא שב-2011 יחסרו דירות אלא כבר בשנה הבאה תחסרנה דירות.

יעקב ליצמן: ככה אנשים שבונים לעצמם חושבים הנה, יוצא המכרז.

יעקב ליצמן: אני מבקש שמהוועדה תצא החלטה לגבי שני דברים: א.

יעקב ליצמן: לשחרר מיידית את כל שאר 870 הדירות - -

קריאה: איפה?

יעקב ליצמן: מ-317 עד 560 או כמה שיש שם...

גלעד ארדן: אבל ה-317 יצאו כבר המכרזים.

יעקב ליצמן: כן, אבל להשלים את זה עד הסוף מיידי.

דוברת: כשדיברו על החתימות הם דיברו על 274.

דוד רותם: לא, 274 עלו השבוע לשר הביטחון, לראש המינהל האזרחי.

יעקב ליצמן: בדרך כלל, כשמדברים אתנו במספרים אנחנו מבינים.

יעקב ליצמן: אני לא רוצה להגיע למספרים.

יעקב ליצמן: התחיל פרויקט של 877 יחידות.

יעקב ליצמן: 317 שלחו ואת כל השאר אני רוצה עכשיו.

יעקב ליצמן: אין סיבה לעכב את זה.

יעקב ליצמן: יש תורים עצומים ולחץ עצום, המחירים עולים ומודה המנכ"ל שזה גורם גם לעליה בירושלים, וזה חידוש.

גלעד ארדן: אני רק רוצה לברר: ה-560 יצאו מכם כבר והן ממתינות עכשיו, מבחינת העבודה, להוציא אותן לקבלנים מבצעים וזה אישור של שר הביטחון?

דוד רותם: לא, לא.

יעקב ליצמן: רק ראש הממשלה.

גלעד ארדן: ושר הביטחון.

יעקב ליצמן: לא, שר הביטחון אישר אותם ביחד.

דוד רותם: לא נכון.

דוד רותם: אתם קצת מבלבלים את העובדות, אדוני היושב ראש.

גלעד ארדן: לא מבלבלים כלום.

גלעד ארדן: הבנו את העובדות ואחזור עליהן בקצרה: מתוך 877 דירות 317 נתקבלו לגביהן כל האישורים, יצאו המכרזים ובקרוב יבחרו הקבלנים המבצעים.

גלעד ארדן: מתוך שאר ה-560, 294 משרד הביטחון העביר לראש המינהל האזרחי - -

דוד רותם: לא כבר.

דוד רותם: רק עכשיו העלו מתוכם 294 כי בעצם אפשר היה להעלות את כל ה-560 לראש המינהל האזרחי, כי גם לו לוקח זמן.

דוד רותם: ועד שהוא מעביר את זה לשר הביטחון גם לוקח זמן.

דוד רותם: אלא מה, הם מעבירים - -

גלעד ארדן: בסדר.

גלעד ארדן: אז תכף תשמע מיוסי למה הוא לא מעלה את כל ה-560 לראש המינהל האזרחי.

יעקב ליצמן: זה פוליטי.

חיים פיאלקוב: בנובמבר אשתקד פנינו לעוזר שר הביטחון לגבי כל היתרה, שלא תהיה אי הבנה.

גלעד ארדן: מי זה, ברושי?

דוד רותם: אתם פניתם לזה שייתן לכם אישור לשיווק, אבל יוסי סגל העלה רק עכשיו לראש המינהל את הענין של 274 הדירות.

חיים פיאלקוב: היו"ר אמר שחבל שלא פנינו לגבי כל ההיקף, אבל צריך לציין שכן פנינו.

דוד רותם: אבל מה שצריך לקרות זה שיוסי צריך להעלות את כל ה-594 לראש המינהל האזרחי, ואז זה מתחיל להתגלגל.

גלעד ארדן: הבנתי.

גלעד ארדן: אז כל מה שחסר לנו זה עוד 266 דירות - -

יעקב ליצמן: לא, לא.

גלעד ארדן: רגע, עוד לא שמעתם אותי.

גלעד ארדן: במתמטיקה אני בסדר, תאמינו לי.

גלעד ארדן: 294 נמצאות אצל ראש המינהל, מחכות לאישורים של משרד הביטחון.

גלעד ארדן: עוד 266 מתוך ה-560 - -

דוד רותם: הם עוד לא הוגשו למשרד הביטחון.

גלעד ארדן: אם אני יודע, המינהל האזרחי שייך גם למשרד הביטחון.

יעקב ליצמן: לא, לא.

גלעד ארדן: אתה יכול להגיד מה שאתה רוצה.

גלעד ארדן: אני אומר לך שמינהל אזרחי זה שייך למשרד הביטחון, ויש להם הליך.

גלעד ארדן: אני מניח שעד לשכת השר זה עובר והם בודקים X דברים והיא בודקת Y דברים ובסוף, השר אומר: בסדר.

יעקב ליצמן: האם אדוני יודע שיש גם - -

גלעד ארדן: בגור אתם מבינים רק דירות להשכרה, לא מבינים בבנייה.

יעקב ליצמן: הלוואי.

יעקב ליצמן: אני אומר שני דברים: עזוב כרגע את המינהל האזרחי.

יעקב ליצמן: בשורה האחרונה שר הביטחון צריך לאשר את זה והוא לא מאשר את זה.

יעקב ליצמן: מה זה משנה לי כרגע איפה זה עומד?

גלעד ארדן: בטח שזה משנה.

גלעד ארדן: שר הביטחון, עם כל הכבוד, לא יכול לאשר לפני שהדרגים התכנוניים, המקצועיים מאשרים את זה ברמה הזאת.

גלעד ארדן: הוא לא יכול.

יעקב ליצמן: אומר מנכ"ל משרד השיכון שהוא פנה כבר לפני שנה לגבי הדירות האלה.

יעקב ליצמן: אז מה צריך יותר?

גלעד ארדן: בסדר, אז אני רוצה לחזור ליוסי ולשאול אותו למה ה-266 לא יצאו עוד וגם לגבי אותן 294, למה מנובמבר עד עכשיו זה לוקח כל כך הרבה זמן, כשיודעים שיש מצוקת דיור כל כך קשה שם.

יוסי סגל: לגבי הפניה של המנכ"ל לשר הביטחון.

יוסי סגל: משרד הביטחון לא מקבל פניות דרך משרד השיכון.

יוסי סגל: הפניות לשר הביטחון צריכות להיות דרכנו ולכן, גם אם העבירו את זה, הן לא מטופלות.

גלעד ארדן: אז מה שהוא תיאר זה נכון, שזה נשלח אבל לא הגיע.

יוסי סגל: הטיפול של ה-294 - -

גלעד ארדן: רגע, ואם זה בטעות הגיע ללשכת השר והם ראו שזה לא עבר דרככם, הם לא מעבירים את זה אליכם?

יוסי סגל: מעבירים, אבל אם אתה מביא מסמך בלי נלווים מה אתה רוצה במגרשים, איזה מתחמים, זה לא מטופל.

יוסי סגל: ככה זה עובד.

גלעד ארדן: נראה שהם באמת העבירו באוויר מסמכים ואף אחד לא עשה עם זה כלום כי זה לא עבר דרך המינהל?

גלעד ארדן: כשרצינו להקים אנטנה סלולארית במגרון, כשעבדנו עם פרטנר, ידענו שפונים קודם למינהל האזרחי ורק אחר כך לוועדות, והם אישרו לנו.

יוסי סגל: בכל אופן, הפנייה האחרונה של משרד השיכון היתה מחולקת ל-294, 286, ואנחנו טיפלנו בקצב שלנו בבקשות האלה.

יוסי סגל: לגבי ה-286, ביקשו להעלות ואישרנו את זה.

יוסי סגל: אחר כך את ה-294 ו-196 יעלו בקרוב.

יוסי סגל: כל היחידות האלה יעלו במשרד הביטחון בקרוב מבחינתי.

יוסי סגל: אם יאושרו או לא – אני לא יודע אבל מבחינתנו הם יעלו.

גלעד ארדן: בסדר, אבל כשיודעים שיש מצוקת דיור במקום מסוים, זה נראה לך זמן סביר?

גלעד ארדן: אפילו שאתה מדבר על כאלה שכן הוגשו בנוהל...

גלעד ארדן: זה קצת מוזר שמתוך 560 לגבי 294 יודעים איך להגיש ולגבי השאר לא בדיוק יודעים.

יוסי סגל: אנחנו פונים למשרד הביטחון על פי פניה של משרד השיכון.

דוד רותם: כשפונה אליכם משרד השיכון, מה אתם בודקים בעצם?

דוד רותם: הם נותנים לכם תכניות, מפות, מה אתם צריכים לבדוק?

יוסי סגל: אתה שכחת סוגיה אחת שלא מעלים אותה פה.

יוסי סגל: ביתר עלית טרם עברה בדיקת צוות קו כחול, תיחום אדמות מדינה.

דוד רותם: יוסי, תעשה לי טובה.

דוד רותם: זה הרי קשקוש ולי אתה לא יכול למכור את זה.

דוד רותם: אתה שוכח, אני 30 שנה הייתי יועץ משפטי של ביתר עלית אז אתה רוצה לספר לי שאין קו כחול ובביתר עלית צריך בדיקה מחודשת?

יוסי סגל: לא קו כחול שאתה מדבר עליו אלא - -

דוד רותם: אדמות מדינה.

דוד רותם: הכרזתם שהם כבר ראו את כל הערכים.

דוד רותם: על מה אתם מקשקשים?

דוד רותם: עכשיו צריך להביא עוד פעם צוות קו כחול?

דוד רותם: אדוני מבין את הבעיה?

דוד רותם: זה בדיוק הסיפור.

דוד רותם: הם נתלים היום בכל מיני תירוצים למה לא לאשר ולמה לא לעשות את העבודה.

דוד רותם: אין בביתר עלית שום בעיה של אדמות מדינה.

דוד רותם: יש שם אדמות מדינה מדויקות.

דוד רותם: אלא מה?

דוד רותם: אפשר למשוך את העבודה, אז בא נעשה שוב צוות קו כחול.

דוד רותם: זה הרי בלבול מוח ואתה יודע את זה טוב מאוד.

דוד רותם: לא לי תמכור צוות קו כחול בביתר עלית.

יעקב ליצמן: אמר את זה לפני חצי שעה חבר הכנסת רותם.

יעקב ליצמן: אז אל תספר לי סיפורים של קו כחול.

יעקב ליצמן: לא הבנתי מה שהוא אמר ועכשיו התחלתי להבין.

יוסי סגל: אז שאר יחידות הדיור כמובן יעלו, בהתאם לבקשות של משרד השיכון.

דוד רותם: משרד השיכון כבר ביקש את כל ה-594.

יוסי סגל: אני מסביר לך - -

גלעד ארדן: אפשר שתצאו ותדונו בזה.

גלעד ארדן: אתם מדברים על זה באדישות ורוגע, אבל זה נשמע מרגיז ברמה מאוד גבוהה כשאומר פה מישהו: אני לא יודע למי הגשתם - -

אברהם מיכאלי: בירוקרטיה של שנה.

דב גל: אני אעמיד דברים על דיוקם: יש לנו תהליך עבודה קבוע מול המינהל האזרחי.

דב גל: כשאנחנו מכינים מכרז לשיווק, בסיומו של תהליך לפיתוח, אנחנו מעבירים בקשה רשומה למינהל האזרחי.

דב גל: בקשות רשומה למינהל האזרחי מעבירים פרויקט פרויקט לפי המנות ששמעתם כאן קודם.

דב גל: הבקשות האלה הועברו, חלקן בסוף 2006 וחלקן במהלך - -

יעקב ליצמן: הוא לא אישר את זה.

דב גל: - חלקן במהלך 2007.

דב גל: משלא קיבלנו אישורים והתייחסויות, לקח את זה המנכ"ל על עצמו ופנה במרוכז לגבי כל המנות האלה בנובמבר האחרון.

דב גל: אבל בתהליך הרגיל של פקידים, לגבי הבקשות, אפילו לא ברמות של יוסי ושלי, עברו הרבה לפני.

גלעד ארדן: רק רגע.

גלעד ארדן: ראש העיר, מר רובינשטיין, מבקש לדבר.

מאיר רובינשטיין: אני רוצה לעשות סדר בדברים: יש לנו כאן שתי מנות:

מאיר רובינשטיין: המנה הראשונה היא של 878 יחידות דיור שמוכנות כבר מזמן ועברו את כל הפרוצדורות, נחתמו פעם ופעמיים עוד בימי קודמו של איתן ברושי, מר בכר.

מאיר רובינשטיין: מר איתן ברושי היה אורח שלנו בעיריית ביתר ובעצם כל ביתר עלית, בגודל של 10,000 יחידות דיור אושרו בזמנו של מר רבין המנוח.

מאיר רובינשטיין: כך שאנחנו מדברים פה ולועסים ועוברים שוב ושוב על הדברים ושוכחים מאיפה זה התחיל.

מאיר רובינשטיין: כרגע יש לנו שתי מנות, מנה ראשונה של 878 יחידות דיור, שמתוכן ברוך השם, סוף סוף, לאחר המתנה מורטת עצבים שווקו כ-317 יחידות דיור כך שנותרו 561 יחידות.

מאיר רובינשטיין: 561 מתחלקות כך: 294, 32 בנה ביתך, 196 ו-39.

מאיר רובינשטיין: כך שזה יוצר 561 יחידות דיור שממתינות עכשיו, שמוכנות לשיווק וחבל על כל רגע.

יעקב ליצמן: איפה זה ממתין?

קריאה: יש חוברות מודפסות מוכנות למשרד השיכון.

מאיר רובינשטיין: זה מסתובב הלוך ושוב משר הביטחון לראש הממשלה ומראש הממשלה לשר הביטחון ואני רוצה לומר כאן שאם זה היה תלוי בסגל הבכיר שיושב כאן, ולצערי חוטף את הצעקות שאמורים לחטוף אלה שמעליהם, זה כבר מזמן היה מסודר.

גלעד ארדן: אבל זה לא נכון.

גלעד ארדן: בא נעשה אבחנה בין רמה של בדיקות ואישורים מקצועיים לבין אישורים ברמה הפוליטית-מדינית.

גלעד ארדן: להם, הדרגים המקצועיים, שאתה טוען שהם לא מערבבים את הבדיקות המקצועיות שלהם עם שיקולים פוליטיים, הם אומרים כאן לפרוטוקול שלא ניתנה להם שום הנחיה בנושא הזה לעכב את הבדיקה המקצועית.

גלעד ארדן: לפעמים אפשר לקבור פוליטית גם על ידי עיכוב בבדיקה מקצועית.

גלעד ארדן: הם אומרים: לא קיבלנו הנחייה כזאת.

גלעד ארדן: מצד שני, אומר נציג המינהל, אנחנו בודקים את זה לפי הקצב שלנו.

גלעד ארדן: אני מבין את הצורך שלך לשמור אתם על יחסים תקינים - -

דוד רותם: אני אומר לך שהם אשמים.

יעקב ליצמן: אני מצטרף לדוד רותם.

דוד רותם: דוח טליה ששון המציא את הנושא של ועדת בדיקת קו כחול.

דוד רותם: בביתר עלית כל הקרקעות, בלי יוצא מן הכלל, משווקות על ידי משרד השיכון או בשיתוף.

דוד רותם: זה הכל בניה של משרד השיכון.

דוד רותם: איזה בעיות קו כחול?

דוד רותם: הם בנו בית אחד שלא באדמות מדינה?

דוד רותם: אפשר מאז דוח טליה ששון לבדוק את כל ביתר עלית 7 פעמים, אלא שאתם לא עושים את זה.

דוד רותם: אתם מחכים שהם יסתבכו עם עצמם ואז יכתבו מכתב ואז אתם תתחילו לבדוק וזה ייקח עוד 4 שנים.

דוד רותם: עכשיו זה נורא פשוט: אתה אומר לי שזה לא הנחייה פוליטית?

דוד רותם: אני אומר לך שזה כן הנחייה פוליטית.

דוד רותם: הדבר נורא פשוט.

דוד רותם: ברגע שאומרים להם: רבותי, צוות קו כחול, המשמעות היא שתבדקו מחדש את כל הכרזת אדמות המדינה, איפה שאתם הולכים לבנות, וזה ייקח זמן כי בסוף עוד יפתחו את העררים מחדש.

דוד רותם: ביתר עלית עברה את כל העררים ואת כל הבדיקות.

דוד רותם: אני אחראי למה שאני אומר, שמישהו מהם יסתור אותי.

דוד רותם: עדנה, ביתר עלית עברה את העררים ואת הבדיקות?

עדנה פארדו: - -

דוד רותם: הבנתי.

דוד רותם: את היית בזמנו במינהל האזרחי - -

עדנה פארדו: אבל אני לא נותנת במינהל האזרחי את - -

דוד רותם: הבנתי.

דוד רותם: יוסי, הקצאת אדמות המדינה בביתר עלית עברו בדיקות או לא?

יוסי סגל: לפני כמה דקות אמרתי שביתר עלית עברה את הבדיקה וטרם אושרה המפה של הצוות הכחול של ביתר עלית.

גלעד ארדן: מי זה צוות הקו הכחול?

גלעד ארדן: היינו צריכים להזמין אותם.

דוד רותם: נגמרה הבדיקה.

יוסי סגל: בשנות ה-80, כשביצעו את הדברים באדמות המדינה ביהודה ושומרון, זה בוצע בצורה לא מדויקת.

דוד רותם: מדויקת לחלוטין.

דוד רותם: אתם אימצתם את דוח טליה ששון.

דוד רותם: אדוני, זה מעצבן אותי...

יעקב ליצמן: עובדים עלינו כאן, רבותי.

יעקב ליצמן: יושבים כאן פקידים וצוחקים עלינו בעיניים.

דוד רותם: אני 30 שנה עסקתי בהתיישבות, אני יודע במה מדובר.

דוד רותם: הכריזו אדמות מדינה ככה?

דוד רותם: היא היתה נוסעת, ז"ל, עם משקפת SLS ואם היא ראתה גללים של עזים היא אמרה: זאת קרקע מעובדת, אני לא מכריזה.

דוד רותם: היא חיפפה את הבדיקות האלה?

דוד רותם: היא בדקה את זה פי אלף...

גלעד ארדן: מה לעשות שבעקבות דוח טליה ששון - -

דוד רותם: בדוח טליה ששון לא ניתנה הנחיה כזאת.

גלעד ארדן: אבל יושב צוות על ביתר עלית?

גלעד ארדן: ישב?

דוד רותם: ישב מזמן והוא גמר מזמן את העבודה כי לא היה צריך, כי בביתר עלית על כל מטר היו עררים.

דובר: מה שדודו אומר זה שבגלל זה הם גם מאשרים עכשיו, רק שהם מאשרים את זה אחרי שהם בודקים עוד פעם.

יעקב ליצמן: אז למה לא מאשרים את השאר, את ה-500?

יעקב ליצמן: עם כל הכבוד, מה שאכלתי אתמול כבר אכלתי.

יעקב ליצמן: אני מדבר אתך על ארוחת בוקר של מחר, 500 דירות, למה אתה לא מאשר?

יעקב ליצמן: למה אתה מעכב?

יעקב ליצמן: למה אתה עושה צחוק מאתנו כאן?

דוד רותם: זה הכל פוליטי...

יעקב ליצמן: ברור שהכל פוליטיקה כאן.

יעקב ליצמן: יש גבול לחוצפה.

דובר: לא אני זה שהחלטתי שיהיה צוות קו כחול - -

גלעד ארדן: אבל אתה אומר שהצוות סיים כבר את הבדיקה.

יוסי סגל: הצוות סיים את הבדיקה אבל לא חתם על המפה.

יוסי סגל: ברגע שהצוות עושה בדיקה הוא מעביר את זה לחוות דעת של יועץ משפטי.

אברהם מיכאלי: מי זה היועץ המשפטי?

גלעד ארדן: מי זה היועץ המשפטי?

יוסי סגל: היועץ המשפטי במינהל האזרחי.

יוסי סגל: אין יועץ משפטי ספציפי שיאשר את זה.

יוסי סגל: ..

גלעד ארדן: אז איך אישרו את ה-317?

יוסי סגל: עושים בדיקות יסודיות במתחמים מסוימים ומאשרים.

יעקב ליצמן: אדוני, יש לי רושם שהיועץ המשפטי של המינהל האזרחי נמצא בגרוזיה כרגע.

דוד רותם: אני לא יודע למה בתקופה שהייתי מתעסק בזה תמיד הייתי מוצא יועץ משפטי שיחתום לי.

יוסי סגל: העיכובים נבעו גם מבדיקות של צוות קרקע-חול, בדיקות חוזרות, וגם מהחלטות מדיניות שאמרו - -

דוד רותם: או... זה בדיוק הענין, אתה מבין.

דוד רותם: ההחלטה היא החלטה פוליטית ולכן גם פתאום מערבים את ראש הממשלה.

דוד רותם: אלא מה שקורה זה שאדון ברק, עם כל הכבוד, הוא החליט: למה אני צריך להסתבך עם האמריקאים?

דוד רותם: תביאו לי את ראש הממשלה יחד אתי.

יעקב ליצמן: האמריקאים מסכימים.

דוד רותם: תבין, אבל ברק רוצה שלא יגידו שהמערך בנה בשטחים, אז הוא - -

גלעד ארדן: למה כשהוא רוצה להרוס בית של מחבל לא בתוך שטחה הריבוני של ירושלים בשביל לזכות באהדת הקהל, הבדיקה המשפטית היא די קצרה.

דוד רותם: זה נכון, אבל אתה מבין שכשהוא נותן לבנות בביתר עלית, מכיוון שהוא יודע שהוא לא יקים את הממשלה הבאה - -

יעקב ליצמן: האם אדוני היושב ראש מוכן לשאול את המנכ"ל אם ממשלת ארה"ב מפריעה או מתנגדת לדעות האלה.

קריאות: - -

גלעד ארדן: אבל לא הבנתי מה זה קשור.

גלעד ארדן: ואם היא מתנגדת?

גלעד ארדן: מה זה משנה?

גלעד ארדן: השאלה איך זה משפיעה על קבלת ההחלטות פה.

יעקב ליצמן: אני רוצה להראות לך שזה אך ורק פוליטי, ראש ממשלה ושר ביטחון.

יעקב ליצמן: אף אחד ממשלת ארה"ב לא מפריע.

יעקב ליצמן: תשאל אותו, אני רוצה תשובה.

חיים פיאלקוב: אמנם יש לי מבטא אמריקאי.

חיים פיאלקוב: ..

יעקב ליצמן: האם אדוני יודע על הפרעה של ממשלת ארה"ב לגבי דירות ביתר, כן או לא?

חיים פיאלקוב: אני לא יודע.

דוד רותם: אבל אני רוצה לומר שאני לא יודע למה אתה מטיל את האשמה רק על ראש הממשלה ועל שר הביטחון, כי גם ש"ס יושבת בממשלה הזאת.

אברהם מיכאלי: מה אתה רוצה עכשיו, שנצא מהממשלה?

דוד רותם: כבר 3 שנים אני רוצה.

דוד רותם: ..

אברהם מיכאלי: אתה רוצה אבל זה לא יוצא.

גלעד ארדן: כשליברמן ישב בממשלה שחררו את הדירות?

דוד רותם: כן, לא היתה בעיה.

דוד רותם: הקפאת הבניה היתה רק אחר כך.

יעקב ליצמן: הצעת סיכום: אנחנו דורשים ועומדים על כך בתוקף לשחרר את כל השאר, 561 - -

שמואל הלפרט: יש החלטה של ראש הממשלה רק בביתר 10,000 יחידות דיור.

שמואל הלפרט: בנו שם 6500...

גלעד ארדן: יש החלטה של הקדוש ברוך הוא: לך אתן את הארץ הזאת ולזרעך את העולם.

גלעד ארדן: אפשר לממש את זה?

גלעד ארדן: להבדיל אלף אלפי הבדלות.

דוד רותם: אתה היית בדעה שאפשר לממש את זה.

גלעד ארדן: לא בשנים הקרובות.

דוד רותם: התרגלת לכל הויתורים?

גלעד ארדן: מה הקשר בין ויתורים לזה?

גלעד ארדן: אם אני דואג שלא יגנבו לי מהבית זה אומר שאני יודע שאני אצליח להציל גם את הבית של השכן?

גלעד ארדן: לא.

דוד רותם: אבל זה אומר שמה שיש לך בבית זה שלך.

גלעד ארדן: נכון, אבל את מה שכבר לקחו – לקחו.

יעקב ליצמן: אני מבקש כמה החלטות: א.

יעקב ליצמן: לשחרר מיידית את כל שאר - -

גלעד ארדן: אתה רוצה שההחלטה תהיה מופנית כלפי שר הביטחון וראש הממשלה?

יעקב ליצמן: לכולם.

גלעד ארדן: "כולם" זה אף אחד בפוליטיקה.

גלעד ארדן: כשהאחריות היא על כולם והאשמה היא על כולם, היא למעשה על אף אחד.

יעקב ליצמן: אדוני ייתן לי לגמור את הדברים: א.

יעקב ליצמן: אני רוצה שיווק מיידי של 561 דירות או כמה שנשארו שם, להוציא את זה מיידית.

יעקב ליצמן: התברר בדיון היום דבר חמור ביותר, שמעבר לפוליטיקה של ראש הממשלה ושר הביטחון, גם הפקידים חלקם בפינג-פונג הזה.

יעקב ליצמן: זה חמור ואני מגנה את זה בתוקף.

יעקב ליצמן: לא יכול להיות סביר שאת כל שאר הדירות לא אישרו עד עכשיו.

גלעד ארדן: אני חולק עליך לחלוטין ואני מתנגד מכל וכל להצעת ההחלטה ואסביר לך למה, ואולי אשכנע אותך: זה שפקיד מיישם את המדיניות של השר שלו בעיניי זה חזון אחרית הימים ואני משבח את זה.

גלעד ארדן: זה כשהשר אומר לו: בסדרי העדיפויות שאתה בודק או עובד שים את ביתר עלית בתחתית סדר העדיפויות שלך, אז השר פושע.

גלעד ארדן: מי שאין לו קורת גג צריך לדעת ששר הביטחון ברק הוא פושע מוסרית.

גלעד ארדן: זה שהפקידים שלו מבצעים את המדיניות שלו – יישר כוחם ותמיד הם צריכים לפעול כך.

גלעד ארדן: צר לי שבמדינת ישראל פקידים לעתים מובילים מדיניות הפוכה.

גלעד ארדן: אבל אם זה הולם את מדיניות השר, אני מאוד מצטער שהציבור וש"ס ואחרים הביאו לכך שיושב במשרד הביטחון ברק, וזאת בעיה אחרת

מאיר רובינשטיין: הם מכינים את זה בעדיפות ראשונה, רק השר חותם על זה בעדיפות שנראית לו.

גלעד ארדן: ראש העיר אמר שאין לו בעיה אתם.

יעקב ליצמן: ראש העיר יודע שאני חולק עליו.

יעקב ליצמן: תן לו להיות טוב עם הפקידים.

יעקב ליצמן: אני חוזר ואומר שצריך לגמור את הבדיקות והיה אפשר לעשות את זה לפני הרבה זמן.

יעקב ליצמן: ב-2007 משרד השיכון העביר את זה ולכן, אין שום סיבה שזה מתעכב עד עכשיו וזה לא מאושר.

יעקב ליצמן: לכן, אני דורש להעביר את זה מיידית - -

גלעד ארדן: אני רוצה לסכם את הדברים: הוועדה דורשת ממשרד השיכון, משר הביטחון ומראש הממשלה לפעול בדחיפות לאישור מיידי של ייתר 561 הדירות שכבר עברו את הליכי התכנון במשרד השיכון.

יעקב ליצמן: דבר שני: שמענו מהמנכ"ל דב גל, שיש 2000 דירות בצנרת.

יעקב ליצמן: זה מה שאמרת קודם?

דב גל: התב"עות מאושרות.

גלעד ארדן: חוץ מה-800?

יעקב ליצמן: כן, ואין שום סיבה - -

דב גל: לא, ה-561 הן מתוך ה-2000, אבל יש עוד 1500.

יעקב ליצמן: עד שנגמור את הישיבה הזאת לא יישאר כלום.

יעקב ליצמן: לגבי כל שאר הדירות, אנחנו עומדים ודורשים לשחרר אותן מיד.

יעקב ליצמן: לגמור את כל התהליכים ולא לחכות - -

גלעד ארדן: אבל זה עדין נמצא במשרד השיכון.

דב גל: זאת עבודה של שבועות.

יעקב ליצמן: כמו כן, אני מבקש ופונה אליך, שבתחילת המושב, עוד כמה שבועות, מתי שייצא, ועדת הכלכלה תתכנס שוב בנושא הזה ותברר איפה עומדים הדברים בקשר ל-561, איפה עומדים ה-1500 דירות האלה ומה קורה עם השאר.

יעקב ליצמן: כי אני מאוד לארג' אתך כי אני, כיו"ר וועדה, הייתי נותן להם יומיים.

יעקב ליצמן: שולח אותם הביתה ומחזיר אותם לכאן תוך יומיים, אבל אני לא יודע איך זה עובד פה, בוועדה.

גלעד ארדן: כיוון שאין להם פה בקשות להעברות תקציביות, המינוחים של אדוני היו קצת יותר משמעותיים מהמינוחים שלי, בעיקר על משרדים כמו משרד הביטחון או משרד ראש הממשלה.

גלעד ארדן: גם משרד השיכון לא מגיש פה הרבה חוקים.

יעקב ליצמן: אתה יודע שאין העברות מטעם ועדת הכספים אלא רק ועדה משותפת.

גלעד ארדן: לא ידעתי.

גלעד ארדן: אז אין לנו שום סנקציה נגד ברק, לבני ומופז.

גלעד ארדן: אבל אני בהחלט אכתוב שהוועדה קובעת שקיים עיכוב בלתי סביר ובלתי מוצדק, שגורם למצוקת דיור חריפה בביתר עלית, והעיכוב הזה מקורו בעיקר במשרד הביטחון.

דוד רותם: לא "בעיקר".

דוד רותם: מקורו במינהל האזרחי ובמשרד הביטחון.

יעקב ליצמן: אנחנו קוראים למשרד השיכון לקבל החלטה לסיים את הבדיקות האחרונות.

גלעד ארדן: בסדר.

גלעד ארדן: לגבי השלמת העברת הבקשה לגבי כ-1500 היחידות.

גלעד ארדן: מי בעד הצעת ההחלטה?

גלעד ארדן: הרוב.

גלעד ארדן: אין מתנגדים ואין נמנעים.

גלעד ארדן: הצעת ההחלטה אושרה.

גלעד ארדן: הישיבה נעולה.